شەفەق نیوز/ دەسەی باڵای نواگردن ڤایڕۆس کۆڕۆنا لە هەرێم
کوردستان، ئمڕوو جمعە، بڕیار قەیەغەکردن هاتووچگن ناونی ناوچە و شار و پارێزگایل هەرێم
لە رووژویل جەژن رەمەزان دا، و هەمیش راگەیان هاتنەوەی دەوام لە مەکتەوەیل و پەیمانگایل
لە دویای جەژنەگە.
دەسەگە لە بەیاننامەیگ لە وەزارت ناوخۆی  هەرێم ک رەسیە ئاژانس شەفەق نیوز  نشان وازکردن دەرەیل مەکتەوەیل و پەیمانگایل سەروە
وەزارەت پەروەردە لە دویای جەژن رەمەزان دا، و دویای هەڵسەنگاندن رەوش تەندروسی و کاریگەری
ڤایڕۆس کۆڕۆنا.
بەیاننامەگە ئاگاداری کرد لە قەیەغەی هاتووچگن لە گشت پارێزگایل
(هەولێر، و سلێمانی، و دهۆک، هەڵەبجە) و ئیدارە سەروەخوەییەکان(راپەڕین و گەرمیان)
و گشت کەرتە ئیدارەییەیل لە ساعەت ١٢:٠٠ لە دویاترین شەو رەمەزان تا ساعەت ١٢:٠٠ لە
نیمەڕو رووژ سێەم لە جەژنەگە.
بەیاننامەگە دووپات کرد لە قەیەغەی گەشتکردن هاوڵاتییەیل
عراقی وەرەو وڵات هیند، و قەیەغەی هاتن بیگانەیل ک لە دویای ٢٠ نیسان سەردان هیند کردنە،
و خستن ئەو عراقییەیلە ک لەو وڵاتە هاتنە لە ژیر کەرەنتین تەندروسی لە مەرزە سنووریەکان
هەرێم کوردستان.
دەسەگە هەمیش قەیەغەی قلیان لەناو یانە و کافیتریا و چێشتخانەیل
و ئەو شوینە گشتیەکان کرد، وهەر شوینیگ لەوانە پابەند نەوود ئەوەسا تا ماوەی یەک هەفتە
بەسیەێد وەباجیگ بایی پەنج مەلیۆن دینار خریەێدە بانی.
